**BOSNA I HERCEGOVINA**

**FEDERACIJA BOSNE I HERCEGOVINE**

 **ZENIČKO-DOBOJSKI KANTON**

 **GRAD ZENICA**

 **GRADSKO VIJEĆE**

 **OBRAĐIVAČ: SLUŽBA ZA FINANSIJE**

**PRIJEDLOG**

**O D L U K A**

**O IZMJENAMA I DOPUNAMA**

**ODLUKE O IZVRŠAVANJU BUDŽETA GRADA ZENICA**

**ZA 2025. GODINU**

**Zenica, septembar 2025. godine**

Na osnovu člana 7, 36, 37. i 38. Zakona o budžetima u Federaciji Bosne i Hercegovine (“Službene novine Federacije Bosne i Hercegovine” broj: 102/13, 9/14, 13/14, 8/15, 91/15, 102/15, 104/16, 5/18, 11/19, 99/19, 25a/22 i 7/25), a u vezi sa članom 13. i 15. Zakona o principima lokalne samouprave u Federaciji Bosne i Hercegovine (“Službene novine Federacije Bosne i Hercegovine” broj: 49/06 i 51/09) i članom 21. stav 1. tačka 3. i člana 116. stav 2. Statuta Grada Zenica (“Službene novine Grada Zenica”, broj: 5/15), Gradsko vijeće Zenica, na \_\_\_ sjednici održanoj dana \_\_\_\_\_\_\_\_\_godine, donosi

**ODLUKU**

**o izmjenama i dopunama Odluke o izvršavanju**

**Budžeta Grada Zenica za 2025. godinu**

Član 1.

Ovom Odlukom vrše se izmjene i dopune Odluke o izvršavanju Budžeta Grada Zenica za 2025. godinu ("Službene novine Grada Zenica", broj: 2/25).

Član 2.

U članu 23. u stavu 3. iza riječi "ili" umjesto "0,33%" treba da stoji "0,32%".

Član 3.

Član 34. se briše.

Član 4.

U članu 35. stav 1. iza riječi: “Stručna služba Gradskog vijeća” dodaju se riječi: “i Gradonačelnika”.

U stavovima 2. i 3. iza riječi: “Stručne službe Gradskog vijeća” dodaju se riječi: “i Gradonačelnika”.

Član 5.

U članu 39. stavovi (1), (2), (3) i (4) se brišu.

U stavu (5) riječi: “Sredstva predviđena na ekonomskom kodu 614500” zamjenjuju se riječima: “Sredstva utvrđena na organizacionom kodu 58010001, ekonomski kod 614500”.

Dosadašnji stavovi (5), (6) i (7) postaju stavovi (1), (2) i (3).

Član 6.

U članu 40. u stavu (1) riječi: “Služba za socijalnu zaštitu, stambene poslove i društvene djelatnosti” zamjenjuju se riječima: “Služba za boračko – invalidsku i socijalnu zaštitu i stanovanje”.

Stavovi (4), (5), (8), (9), (10) i (11) brišu se.

Dosadašnji stav (6) i (7) postaje stav (4) i (5).

Član 7.

U članu 41. u stavu (1) riječi: “Služba za socijalnu zaštitu, stambene poslove i društvene djelatnosti” zamjenjuju se riječima: “Služba za boračko – invalidsku i socijalnu zaštitu i stanovanje”.

Član 8.

U članu 43. u stavu (1) riječi: “Služba za vodoprivredu, putnu infrastrukturu i mjesne zajednice” zamjenjuju se riječima: “Služba za vodoprivredu, cestovnu infrastrukturu i kapitalne investicije”.

Stav (2) mijenja se i glasi: Sredstva predviđena na ekonomskom kodu 613900, budžetska pozicija “Realizacija po kreditu KfW-projekat Vodosnabdijevanje i odvodnja otpadnih voda u BiH II” realizuju se u skladu sa Podugovorom o zajmu i projektu Program vodosnabdijevanja i otpadnih voda u Bosni i Hercegovini II za Grad Zenica, zaključenog između Federacije BiH koju zastupa Federalno ministarstvo finansija/financija i Grada Zenica, broj: 02-14-19083/15 od 04.11.2015. godine.

Iza stava (2) dodaju se novi stavovi (3) i (4) koji glase:

“Sredstva planirana na ekonomskom kodu 821200, budžetska pozicija “Projekat modernizacije i proširenja javne rasvjete” utrošit će se u skladu sa odredbama člana 2. Ugovora o izvođenju radova na proširenju i izgradnji javne rasvjete na području grada Zenice, broj 02-11-1950-24/20 od 22.03.2022. godine”.

“Sredstva planirana na ekonomskom kodu 821600, budžetska pozicija “Rekonstrukcija javne rasvjete van gradske dionice Glavne gradske magistrale” koristit će se na osnovu ugovora sa izvođačem radova i faktura ili situacija, prethodno ovjerenih od strane nadzornog organa, te obrasca broj 2 dostavljenog od resornog budžetskog korisnika.

Stavovi (10) i (11) brišu se.

Dosadašnji stavovi (3), (4), (5), (6), (7), (8), (9) i (12) postaju stavovi (5), (6), (7), (8), (9), (10), (11) i (12).

Član 9.

U članu 44. u stavu (1) iza riječi: “Služba za opću upravu” dodaju se riječi: “i mjesne zajednice”.

Iza stava (1) dodaju se novi stavovi (2) i (3) koji glase:

“Sredstva predviđena na ekonomskom kodu 613900, budžetska pozicija “Naknada za rad predstavnika mjesnih zajednica”, koristit će se u skladu sa Odlukom o utvrđivanju naknade u vezi sa radom i angažmanom u savjetima mjesnih zajednica, koju usvaja Gradsko vijeće”.

“Sredstva predviđena na ekonomskom kodu 613400, budžetska pozicija “Nabavka materijala za potrebe provođenja izbora u mjesnim zajednicama” i ekonomskom kodu 613900, budžetske pozicije “Usluge štampanja i druge usluge za potrebe provođenja izbora u mjesnim zajednicama” i “Naknada članovima odbora za provođenje izbora u mjesnim zajednicama”, koristit će se u skladu sa Odlukom o raspisivanju izbora za savjete mjesnih zajednica, koju usvaja Gradsko vijeće.

Član 10.

Član 45. briše se.

Član 11.

U članu 46. u stavu (1) riječi: “Sektor za ekologiju i komunalne poslove” zamjenjuju se riječima: “Služba za komunalne djelatnosti”.

Stavovi (4) i (5) brišu se.

Dosadašnji stavovi (6) i (7) postaju stavovi (4) i (5).

Član 12.

Iza člana 46. dodaju se novi članovi 46a. i 46b. koji glase:

Član 46a.

(Korištenje sredstava na razdjelu 71)

“Sredstva utvrđena na organizacionom kodu 71010001 - Služba za razvoj, ekonomski kod 613900, pozicija “Realizacija projekata Evropski program Horizon 2020 (proGIreg) i Interreg Dunavski transnacionalni program (Agora) - međunarodna organizacija, sa neutrošenim sredstvima iz prethodne godine” realizovat će se u okviru doznačenih sredstava za namjene utvrđene EU programima.

Sredstva predviđena na ekonomskom kodu 613900, pozicija “Učešće u finansiranju projekata (Strategija razvoja, IPA, CBC, MED i dr.)” planiraju se za projekte koje tokom godine raspisuju viši nivoi vlasti, međunarodne organizacije i programi Evropske unije, a na koje aplicira Grad Zenica, s obzirom da isti u svojim aplikacijama zahtijevaju planirana sredstva kao obavezno učešće Grada u sufinansiranju projekata.

Sredstva predviđena na ekonomskom kodu 821300, pozicija “Nabavka opreme pri realizaciji projekta Podrška EU lokalnim partnerstvima za zapošljavanje Faza II - ILO”, realizovat će se u okviru doznačenih sredstava za namjene utvrđene navedenim Projektom.

Sredstva predviđena na ekonomskom kodu 614400 pozicija “Transferi Agenciji ZEDA i REZ za podsticaj razvoja preduzetništva i obrta – finansiranje projekata” i pozicija “Transfer Agenciji ZEDA za podsticaj razvoja preduzetništva i obrta - projekat zapošljavanja pripravnika”, koriste se po programima i projektima Agencije ZEDA, na koje mišljenje daje Služba za privredu, gradsku imovinu i upravljanje razvojem uz saglasnost Gradonačelnika, te po Protokolu o načinu sufinansiranja operativnih troškova REZ Regionalna razvojna agencija za Regiju Centralna BiH”.

Član 46b.

(Korištenje sredstava na razdjelu 72)

“Sredstva utvrđena na organizacionom kodu 72010001 - Služba za kulturu, sport i društvene djelatnosti, ekonomski kod 614300, pozicija “Izmirenje poreznog duga NK Čelik Zenica po zaključenom Sporazumu - reprogram” koristit će se u skladu sa Sporazumom o plaćanju dužnih

javnih prihoda u ratama, broj: 13/10-12-27-1686/20 M.S. od 08.01.2021. godine, zaključenim između Porezne uprave Federacije BiH Sarajevo i Nogometnog kluba “Čelik” Zenica, a u vezi sa Zaključkom Gradskog vijeća Zenica, broj: 01-45-17038/20 od 20.08.2020. godine. Grad će plaćati rate dužnih javnih prihoda u skladu sa dinamikom i rokovima predviđenim u članu 1. navedenog Sporazuma, sve dok porezni obveznik NK Čelik Zenica redovno izmiruje tekuće obaveze po osnovu javnih prihoda, nastale poslije zaključivanja predmetnog Sporazuma, a o čemu je obavezan do 15. u mjesecu izvještavati Službu za socijalnu zaštitu, stambene poslove i društvene djelatnosti. U slučaju neizmirenja tekućih obaveza po osnovu javnih prihoda, od strane NK Čelik Zenica, Grad Zenica će obustaviti realizaciju Sporazuma o saradnji, broj: 02-45-22621/20 od 12.11.2020. godine, zaključenog između Grada Zenica i Udruženja građana NK Čelik Zenica.

Sredstva utvrđena na ekonomskom kodu 614400, pozicije u grupi “Tekući transferi javnim preduzećima” doznačavaju se kao bespovratna sredstva na ime finansiranja djelatnosti javnih preduzeća, u vidu pomoći za podsticaj i razvoj istih. Doznaka planiranih sredstava vrši se mjesečno, u paušalnom iznosu, a na osnovu zaključaka Gradonačelnika.

Prenos sredstava utvrđenih na ekonomskom kodu 615300 i 615400, pozicije u grupi “Kapitalni transferi” vršit će se na osnovu zaključaka Gradonačelnika i naloga za prenos sredstava koji dostavlja resorna Služba.

Korisnici sredstava po osnovu doznačenih tekućih i kapitalnih transfera obavezni su po završetku projekta, izvijestiti nadležnu gradsku Službu o iskorištenim sredstvima i dostaviti izvještaj o utrošku istih.

Sredstva planirana iz prihoda Grada Zenica, kao i sredstva doznačena od viših nivoa vlasti, a utvrđena na ekonomskom kodu 821200, 821300 i 821600, pozicije u grupi “Nabavka građevina”, “Nabavka opreme” i pozicije u grupi “Rekonstrukcija i investiciono održavanje”, koristit će se na osnovu ugovora sa izvođačem radova i faktura ili situacija prethodno ovjerenih od strane nadzornog organa, te obrasca broj 2 dostavljenog od resornog budžetskog korisnika.

Sredstva planirana na budžetskim pozicijama “Nabavka građevine za realizaciju projekta Radničkog univerziteta po Sporazumu o djelimičnom rješavanju imovinsko-pravnih odnosa sa Željezara Zenica d.o.o. Zenica u stečaju” i “Nabavka građevine za realizaciju projekta Kasina III po Sporazumu o djelimičnom rješavanju imovinsko-pravnih odnosa sa Željezara Zenica d.o.o. Zenica u stečaju” realizovat će se u skladu sa Zaključkom Gradskog vijeća Grada Zenica, broj: 01- 45-16710/24 od 20.08.2024. godine i Sporazumom o djelimičnom rješavanju imovinsko-pravnih odnosa, zaključenim između Grada Zenica i Željezara Zenica d.o.o. Zenica u stečaju, broj: 02-45-17905/24 od 17.09.2024. godine.

Sredstva planirana na ekonomskom kodu 821600 “Rekonstrukcija i investiciono održavanje dječijih igrališta i dr. u MZ Mošćanica (sredstva eko rente) (neutrošena sredstva u prethodnoj godini)” koristit će se u skladu sa Odlukom o visini izdvajanja i načinu utroška naknade na ime eko rente za potrebe Mjesne zajednice “Mošćanica”, broj: 02-19-19375/23 od 12.09.2023. godine.

Sredstva koja budu doznačena od Kantona na ovaj organizacioni kod, ekonomski kod 614200 koristit će se u visini i za namjene za koje su i doznačena”.

Član 13.

Ova Odluka stupa na snagu danom donošenja i objavit će se u “Službenim novinama Grada Zenica”, a primjenjivat će se za fiskalnu 2025. godinu.

Broj PREDSJEDAVAJUĆA

Zenica, GRADSKOG VIJEĆA ZENICA

 Snježana Vrhovac

OBRAZLOŽENJE

UZ ODLUKU O IZMJENAMA I DOPUNAMA ODLUKE

O IZVRŠAVANJU BUDŽETA GRADA ZENICA ZA 2025. GODINU

I PRAVNI OSNOV

Pravni osnov za donošenje ove Odluke sadržan je u odredbama Zakona o budžetima u Federaciji Bosne i Hercegovine ("Službene novine Federacije Bosne i Hercegovine", broj: 102/13, 9/14, 13/14, 8/15, 91/15 i 102/15, 104/16, 5/18, 11/19 i 99/19, 25a/22 i 7/25).

II RAZLOZI ZA DONOŠENJE

Razlozi za donošenje ove Odluke proizilaze iz potrebe za usaglašavanjem sa Odlukom o organizaciji službi Grada Zenica (“Službene novine Grada Zenica”, broj: 10/24) i Odlukom o izmjenama i dopunama Odluke o organizaciji službi Grada Zenica (“Službene novine Grada Zenica”, broj: 1/25 i 7/25), te Izmjenama i dopunama Budžeta Grada Zenica za 2025. godinu.

III OBRAZLOŽENJE POJEDINIH RJEŠENJA

Odlukom o organizaciji službi Grada Zenica, utvrđena je nova organizacija službi za upravu Grada Zenica, kao i organizacija posebnih službi i drugih organizacionih cjelina, njihov djelokrug rada i rukovođenje. Gradske službe za upravu u okviru prava i dužnosti Grada: izvršavaju zakone i druge propise, odluke i druge akte Gradskog vijeća i Gradonačelnika, prate stanje u upravnim oblastima za koje su obrazovane, rješavaju u upravnim stvarima, provode upravni nadzor, poduzimaju mjere za koje su zakonom ili drugim propisom ovlaštene, pripremaju prijedloge odluka i općih akata, obavljaju druge poslove iz svojeg djelokruga, te poslove uprave koje viši nivoi vlasti prenesu na Grad.

Posebne službe u okviru prava i dužnosti Grada: izvršavaju zakone i druge propise, odluke i druge akte Gradskog vijeća i Gradonačelnika. Prate stanje u oblastima za koje su obrazovane, pripremaju prijedloge odluka i općih akata, obavljaju druge poslove iz svojeg djelokruga, te poslove uprave koje viši nivoi vlasti prenesu na Grad.

Kako je u skladu sa gore navedenim aktima došlo do nove organizacije i budžetskih korisnika Grada Zenica, njihove nove unutrašnje organizacije i nadležnosti, pristupilo se izradi Izmjena i dopuna Budžeta Grada Zenica za 2025. godinu.

U predloženim Izmjenama i dopunama Budžeta Grada Zenica za 2025. godinu izvršena je alokacija budžetskih sredstava sa dosadašnjih budžetskih korisnika na novoformirane budžetske korisnike.

Odredbama ove Odluke uređuje se način izvršavanja Budžeta Grada Zenica za 2025. godinu, a u skladu sa odredbama Zakona o budžetima u Federaciji Bosne i Hercegovine.

Imajući u vidu navedeno, predlažemo Gradskom vijeću Zenica da usvoji Odluku o izmjenama i dopunama Odluke o izvršavanju Budžeta Grada Zenica za 2025. godinu u dostavljenoj formi.

 SLUŽBA ZA FINANSIJE